Tonnus Oosterhoff
Tonnus Oosterhoff (Leien, 18 maart 1953) is in Nederlânsk dichter en skriuwer.

Libben en wurk 
Tonnus Oosterhoff waard yn Leien berne, mar wenne fierwei it grutste part fan syn libben ynn de provinsje Grinslân. Hy studearre Nederlânske taal- en letterkunde oan de Ryksuniversiteit Grins. Foardat er literêr wurk publisearre, skreau er anonym in stikmannich ferhalen foar it tydskrift Mijn Geheim. Yn syn letter ferskynde ferhalebondel Dans zonder vloer (2003) is ien dêrfan opnaam, oanfold mei in, op fersyk fan de redaksje, "net sa'n  ûnrealistysk" lokkich ein.

Hy debutearre yn it literêr tydskrift yn boekfoarm Raster. Oosterhoff publisearre dichtbondels, ferhalebondels, in roman, in essaybondel, in toanielstik en harkspulen. Syn oeuvre wurdt skaaimerke troch in ûnderkuolle humor en ferriedt de oanstriid om himsels mei elts boek radikaal fernije te wollen. Yn 2001 sette er út ein mei in webside mei bewegende gedichten. Yn 2005 wie die gastskriuwer oan syn âlde universiteit yn Grins.

Yn maaie 2012 krige Oosterhoff de P.C. Hooft-priis foar syn, neffens de sjuery, "tige fernijende poëzij".

Oosterhoff wennet yn in buorsip yn East-Grinslân, dêr't er ek jierrenlang reservebrêgeman west hat.

Bibliografy 
Oosterhoff syn boeken wurde útjûn troch De Bezige Bij yn Amsterdam.

 Boerentijger (1990) - gedichten
 Vogelzaken (1991) - ferhalen
 Denkbeeldige genietingen (1992) - harkspul KRO
 De ingeland (1993) - gedichten
 Het dikke hart (1994) - roman
 De vergroeiing (1995) - harkspul RVU
 Kan niet vernietigd worden (1996) - ferhalen
 (Robuuste tongwerken,) een stralend plenum (1997) - gedichten
 Wient maakt een kistje (1999) - toanielstik
 Ook de schapen dachten na (2000) - essays
 Wij zagen ons in een kleine groep mensen veranderen (2002) - gedichten
 Dans zonder vloer (2003) - ferhalen
 Hersenmutor. Gedichten 1990-2005 (2005) - samle gedichten
 Ware grootte (2008) - gedichten
 Handschreeuwkoor (2008) - Gent : Druksel - hânskreaune gedichten
 Leegte lacht (2011) - gedichten
 Hier drijft weg (2012) - samle gedichten
 Op de rok van het universum (2015) - roman
 Ja Nee (2017) - gedichten
 Een kreet is de ramp niet (2018) - essays

Prizen 
 1990 - C. Buddingh-priis foar Boerentijger
 1994 - Herman Gorterpriis foar De ingeland
 1995 - Multatulipriis foar Het dikke hart
 1998 - Jan Campert-priis foar (Robuuste tongwerken,) een stralend plenum
 2003 - VSB Poëzypriis foar Wij zagen ons in een kleine groep mensen veranderen
 2010 - Guido Gezellepriis fan de stêd Brugge foar Ware grootte
 2012 - P.C. Hooft-priis foar syn hiele poëtysk oeuvre
 2019 - Tzumpriis foar de bêste literêre sin út 2018

Keppelings om utens 
 Hiemside fan Tonnus Oosterhoff (deade link: opheft of noch net aktivearre)

Nederlânsk dichter
Nederlânsk koarte-ferhaleskriuwer
Nederlânsk romanskriuwer
Nederlânsk essayist
Nederlânsk toanielskriuwer
Nederlânsk harkspulskriuwer
Grinslânsk persoan
Persoan berne yn 1953